Plec de clàusules particulars a les quals s'hauran d'ajustar la construcció, la conservació i l'explotació dels túnels de Vallvidrera i accessos
De la construcció del túnel i els seus accessos
De les potestats de l'Administració de la Generalitat
Dels drets i les obligacions de TABASA
Delimitació de drets i obligacions
Durada, cessió, extinció i suspensió de la gestió del servei
De la delegació del Consell Executiu de la Generalitat
S'encarrega a Tabasa Infraestructures i Serveis de Mobilitat, Societat Anònima (TABASA), en la seva condició d'empresa pública de l'Administració de la Generalitat de Catalunya, i en qualitat de mitjà propi de l'Administració, als efectes del que estableix la legislació en matèria de contractació del sector públic, la gestió temporal de les activitats i els serveis d'interès general consistents en les actuacions següents:
1.1 La construcció, conservació i explotació dels Túnels de Vallvidrera i dels seus accessos.
1.2 La millora de l'accessibilitat i remodelació de l'estació de Gràcia de Ferrocarrils de la Generalitat de Catalunya.
1.3 La construcció, conservació i explotació d'aparcaments d'enllaç a diverses estacions de la línia del Vallès de Ferrocarrils de la Generalitat de Catalunya.
1.4 La construcció de la nova estació de FGC-Vullpalleres a Sant Cugat del Vallès.
1.5 La conservació i explotació de l'Eix Vic-Olot (C-37).
1.6 La construcció, conservació i explotació d'àrees i estacions de servei en les actuals i futures vies segregades de titularitat de la Generalitat.
1.7 La construcció, la conservació i explotació de la carretera Horta de Sant Joan-Xerta d'acord amb el Projecte d'execució de les obres de millora general.
Condicionament de les carreteres T-330, T-333 i N-230b.
Tram: Horta de Sant Joan – intersecció amb la carretera C-12 (Xerta).
1.8 La gestió, en la seva condició d'empresa pública, del portal públic ECO-VIA T, instrument per a la inscripció del usuaris que vulguin gaudir, en les autopistes on sigui d'aplicació, del descompte ECO per a vehicles que reuneixin les característiques tècniques d'eficiència energètica que s'aprovin per l'Administració de la Generalitat de Catalunya.
La gestió de les actuacions anteriors es durà a terme per TABASA, directament o contractant amb tercers, d'acord amb el principi de risc i ventura, amb càrrec als ingressos provinents de les tarifes aplicables, amb subjecció al plec de prescripcions que a aquest efecte s'aprova per aquest Decret i que s'incorpora com a annex, i d'acord amb la programació i les previsions de finançament que determinarà el corresponent Pla econòmic i financer (PEF).
S'encarrega a TABASA la gestió de les activitats i serveis d'interès general consistents en la construcció, conservació i explotació dels carrils reservats per a vehicles de transport públic i per a vehicles privats d'alta ocupació (BUS-VAO) a la carretera C-58.
La gestió d'aquestes activitats i serveis es durà a terme per TABASA, directament o contractant amb tercers, d'acord amb el principi de risc ventura, amb càrrec als fons FEDER i a recursos propis, amb subjecció al plec de prescripcions previst a l'apartat anterior, de manera conjunta i integrada amb la resta d'actuacions encarregades per aquest Decret, i d'acord la programació i les previsions de finançament contingudes en el Pla de finançament que a aquests efectes elabori TABASA per a la construcció, conservació i explotació carrils bus-VAO a la C-58.
El Departament de Política Territorial i Obres Públiques serà el responsable de gestionar la informació establerta pels reglaments comunitaris d'aplicació, a fi de què la Comissió Europea aprovi l'actuació dels carrils bus-VAO a la carretera C-58 com a gran projecte.
Els encàrrecs anteriors inclouen, si s'escau, els projectes, estudis i informes necessaris per realitzar les obres esmentades, l'execució, direcció i control d'aquestes, de conformitat amb el previst per la Llei 3/2007, de 4 de juliol, de l'obra pública, així com el desenvolupament de les instal·lacions i de l'organització material i humana que calgui per gestionar-los.